  
							A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!
.
1. számú előterjesztés

Alsónyék Község Önkormányzata saját bevételeinek és adósságot keletkeztető ügyleteinek a költségvetési évet követő három évre várható összegének jóváhagyásáról

Alsónyék Község Önkormányzata Képviselő-testületének 2026. február 12-én, 
8.30 órakor megtartandó ülésére

	
Előterjesztő: Molnár István János polgármester

Készítette: Keresztes Katalin pénzügyi irodavezető
                   
Törvényességi ellenőrzést végezte: Kondriczné dr. Varga Erzsébet jegyző

Tisztelt Képviselő-testület!

Az államháztartásról szóló 2011. évi CXCV. törvény (a továbbiakban: Áht.) 29/A. §-ában foglaltak alapján a tervezés feladatainak végrehajtása keretében a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) szerinti saját bevételek és adósságot keletkeztető ügyletek jóváhagyását előterjesztem.

Az Áht. 29/A. §-a szerint: „A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg:

a)	 a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és
b)	 a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek
a költségvetési évet követő három évre várható összegét.”

Az adósságot keletkeztető ügylet tekintetében a Gst. 8. § (2) bekezdése, 10.-10/F. §-a, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet (a továbbiakban: Kormányrendelet) előírásait kell a határozat elfogadásánál figyelembe venni.

A Gst. 10. § (1) bekezdése a következőket tartalmazza: „Az önkormányzat érvényesen kizárólag a Kormány előzetes hozzájárulásával vállalhat a Polgári Törvénykönyv szerinti kezességet és garanciát, valamint köthet adósságot keletkeztető ügyletet.” 
A 10. § (3) bekezdés a)-d) pontja tartalmazza azokat a kivételi köröket is, amely esetben a Kormány hozzájárulása nem szükséges. Nincs szükség többek között a Kormány hozzájárulására az önkormányzat jogszabályon alapuló, kötelező kezesség-, illetve garanciavállalásához, a naptári éven belül lejáró adósságot keletkeztető ügyletéhez, a központi költségvetésből nyújtott európai uniós vagy más nemzetközi szervezettől az önkormányzat által elnyert, fejlesztési célú támogatás előfinanszírozásának biztosítására szolgáló esetben, vagy például, ha az önkormányzati többségi tulajdonban álló gazdasági társaság által a naptári éven belül keletkeztetett és lejáró futamidejű adósságot keletkeztető ügylethez kapcsolódik. 
Feltétel az adósságot keletkeztető ügyletek jóváhagyásához, hogy az önkormányzat adósságot keletkeztető ügyletből származó tárgyévi fizetési kötelezettsége a futamidő végéig egyik évben sem haladhatja meg a saját bevételek 50 %-át. 

A saját bevételek körét a Kormányrendelet rögzíti.
Az önkormányzat saját bevételének minősül:
1. a helyi adóból és a települési adóból származó bevétel,
2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,
3. az osztalék, a koncessziós díj és a hozambevétel,
4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,
5. bírság-, pótlék- és díjbevétel, valamint
6. a kezesség-, illetve garanciavállalással kapcsolatos megtérülés.

Az adósság-keletkeztetési szándékról az elfogadott határozat alapján tájékoztatási kötelezettség áll fenn a Kormány felé.

Alsónyék Község Önkormányzata a 2026. évre és az azt követő három évre adósságot keletkeztető ügylet lebonyolítását nem tervezi, emiatt a bemutatásra kerülő, 2027-2029. évi tervadatok az adósságot keletkeztető ügyletek tekintetében nulla Ft értékeket tartalmaznak.

Kérem a Testületet, hogy a jogszabályi előírásokra figyelemmel a határozati javaslatot fogadja el.

 Határozati javaslat:

a saját bevételeinek és adósságot keletkeztető ügyleteinek a költségvetési évet követő három évre várható összegének jóváhagyására

Alsónyék Község Önkormányzatának Képviselő-testülete - az államháztartásról szóló 2011. évi CXCV. törvény 29/A. §-ában foglalt kötelezettségének eleget téve –
1. a saját bevételeinek és adósságot keletkeztető ügyleteinek a 2026. költségvetési évet követő három évre várható összegét az előterjesztés melléklete szerint hagyja jóvá;
2. megállapítja, hogy Alsónyék Község Önkormányzatának adósságot keletkeztető ügyletből kötelezettsége nem áll fenn, illetve adósságot keletkeztető ügyletet a tervezési időszakra nem hagy jóvá.

  Határidő: azonnal
  Felelős: Molnár István János polgármester
  Határozatról értesül: Bátaszéki KÖH pénzügyi iroda
   			 irattár





melléklet
	Alsónyék Község Önkormányzata adósságot keletkeztető ügyleteiből eredő fizetési kötelezettségeinek bemutatása

ÖSSZESEN

F=(C+D+E)

2027. 2028. 2029.

A B C D E F

Helyi adóból és a települési adóból származó bevétel 1 44 220 000 44 770 000 45 320 000 134 310 000

Azönkormányzativagyonésazönkormányzatotmegillető

vagyoniértékűjogértékesítésébőléshasznosításából

származó bevétel

2 3 500 000 3 600 000 3 700 000 10 800 000

Osztalék, koncessziós díj és hozambevétel 3

Tárgyi eszköz és az immateriális jószág, részvény, részesedés, 

vállalat értékesítéséből vagy privatizációból származó bevétel

4

Bírság-, pótlék- és díjbevétel 5

Kezesség-, illetve garanciavállalással kapcsolatos megtérülés 6

Saját bevételek (01+… .+06) 7 47 720 000 48 370 000 49 020 000 145 110 000

Saját bevételek  (07 sor)  50%-a  8 23 860 000 24 185 000 24 510 000 72 555 000

Hitel, kölcsön felvétele, átvállalása a folyósítás, átvállalás 

napjától a végtörlesztés napjáig, és annak aktuális 

tőketartozása

9.

A számvitelről szóló törvény (a továbbiakban: Szt.) szerinti 

hitelviszonyt megtestesítő értékpapír forgalomba hozatala a 

forgalomba hozatal napjától a beváltás napjáig, kamatozó 

értékpapír esetén annak névértéke, egyéb értékpapír esetén 

annak vételára

10.

Váltó kibocsátása a kibocsátás napjától a beváltás napjáig, és 

annak a váltóval kiváltott kötelezettséggel megegyező, 

kamatot nem tartalmazó értéke

11.

Az Szt. szerint pénzügyi lízing lízingbevevői félként történő 

megkötése a lízing futamideje alatt, és a lízingszerződésben 

kikötött tőkerész hátralévő összege

12.

A visszavásárlási kötelezettség kikötésével megkötött 

adásvételi szerződés eladói félként történő megkötése - 

ideértve az Szt. szerinti valódi penziós és óvadéki 

repóügyleteket is - a visszavásárlásig, és a kikötött 

visszavásárlási ár

13.

A szerződésben kapott, legalább háromszázhatvanöt nap 

időtartamú halasztott fizetés, részletfizetés, és a még ki nem 

fizetett ellenérték

14.

hitelintézetek által, származékos műveletek különbözeteként 

az Államadósság Kezelő Központ Zrt.-nél (a továbbiakban: 

ÁKK Zrt.) elhelyezett fedezeti betétek, és azok összege

15.

Fizetési kötelezettség (09+…+15) 16 0 0 0 0

Fizetési kötelezettséggel csökkentett saját 

bevétel (08-16)

17 23 860 000 24 185 000 24 510 000 72 555 000

MEGNEVEZÉS Sorszám

Saját bevétel és adósságot keletkeztető 

ügyletből eredő fizetési kötelezettség 

összegei


